**Mallipohja**

# Tilintarkastajan raportti opetus- ja kulttuuriministeriön myöntämien valtionavustusten käytöstä

Opetus- ja kulttuuriministeriön voimassa olevien avustusehtojen mukaisesti yleisavustuksen saajan tulee toimittaa opetus- ja kulttuuriministeriölle tilintarkastajan raportti valtionavustusten käytöstä, mikäli yleisavustusta yksin tai yhdessä muiden opetus- ja kulttuuriministeriön myöntämien avustusten kanssa on kirjattu vähintään 500 000 euroa kalenterivuodessa (tilikaudelle). Tilintarkastajan raportti laaditaan alla olevan mallipohjan mukaisesti.

Koska alla mainitut toimenpiteet eivät muodosta tilintarkastusstandardien mukaista tilintarkastusta, eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta. Jos olisimme suorittaneet lisätoimenpiteitä tai tilintarkastusstandardien mukaisen tilintarkastuksen tai yleisluonteista tarkastusta koskevien standardien mukaisen tarkastuksen, tietoomme olisi saattanut tulla muita seikkoja, joista olisimme raportoineet teille.

Toimenpiteet koskevat OKM-avustuksen käytön raportointia. Toimenpiteet on suoritettu yksinomaan siksi, että OKM voisi niiden perusteella arvioida avustuksen käyttöä eikä raportti välttämättä sovi muuhun tarkoitukseen.

Avustuksen saaja vastaa selvitysten laatimisesta opetus- ja kulttuuriministeriön avustuspäätösten ja päätösten osana toimitettujen ehtojen ja rajoitusten mukaisesti. Tämän lisäksi avustuksen saajan hallitus vastaa siitä, että avustukset on käytetty avustuksen käyttöajalla voimassa olevan lainsäädännön ja avustuspäätöksen mukaisesti ja kustannukset on kirjattu aiheuttamisperiaatteen mukaisesti avustuskohteille.

Olemme suorittaneet alla luetellut toimenpiteet (1–7), jotka koskevat \_\_\_\_\_\_\_\_\_\_\_\_\_\_ (*avustuksen saajan nimi*) myönnettyjä ja selvitysvuonna \_\_\_\_\_\_\_\_ suoriteperusteisesti käytettyjä valtionavustuksia (myöhemmin avustukset) sekä avustuksen saajan niistä laatimia selvityksiä liitteineen. Tässä raportissa on käsitelty myös avustukset, joita ei ole vielä selvitetty, mutta joiden käyttöaika sisältyy osin raportoitavaan kokonaisuuteen. Tarkastuksemme ei koske investointiavustuksia, jotka tarkastetaan erikseen. Tämä raportti koskee seuraavaa avustusta/avustuksia: (*yksilöi kohde tai kohteet*)

|  |  |  |  |  |
| --- | --- | --- | --- | --- |
| **Avustuksen diaarinumero** | **Ehtojen ja rajoitusten diaarinumero** | **Avustuslaji** | **Käyttötarkoitus** | **Käyttöaika** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Seuraavat erikseen sovitut toimenpiteet (1–7) on suoritettu yksinomaan siksi, että opetus- ja kulttuuriministeriö voisi niiden perusteella arvioida avustusehtojen noudattamista.

1. **Kirjanpidon järjestäminen**

Saimme käyttöömme avustuksen saajan laatimat raportoinnin kohteena olevat avustuskohtaiset kirjanpidot selvitysvuodelta, ja haastattelimme \_\_\_\_\_\_\_\_\_\_\_\_\_\_ (nimeä henkilö ja asema) selvittääksemme, onko avustuksen saajan kirjanpito järjestetty siten, että avustuksen käyttöä voidaan kirjanpidosta luotettavasti seurata (AUDIT TRAIL) ja että kirjanpidon eriyttäminen noudattaa avustuspäätöksen ehtoja.

1. **Työajanseuranta ja palkkakustannukset (koskee hankeavustuksia ja kohdennettuja yleisavustuksia)**

Saimme käyttöömme avustuksen saajan työaikaseurantaa koskevan dokumentaation selvittääksemme työajanseurannan toteutusta, luotettavuutta ja avustuspäätöksen ehtojen mukaisuutta.

Vertasimme hankekirjanpitoon kirjattuja kuukausi- tai tuntipalkkoja työsopimuksiin/palkkatietoihin ja varmistimme, että vähintään 25 % (otanta) kunkin hankkeen palkoista on kohdistettu voimassa olevien palkkatietojen ja toteutuneen työajanseurannan mukaisesti.

Lisäksi tarkastimme, ettei yksittäiselle henkilölle edellä yksilöidyistä avustuksista maksettu palkka ylitä avustuspäätöksen ehdoissa mainittua palkkakattoa. Ylitys merkitään ei-hyväksyttäviin kustannuksiin.

1. **Muut tuotot ja kustannukset (koskee hankeavustuksia ja kohdennettuja yleisavustuksia)**

Vertasimme selvityslomakkeissa raportoituja lukuja avustuksen saajan avustuskohtaiseen kirjanpitoon selvittääksemme perustuvatko selvityslomakkeissa esitetyt tuotot ja kustannukset kirjanpitoon kirjattuihin tuottoihin ja kustannuksiin.

* Niiden tarkastettujen avustusten osalta, joita ei vielä ole selvitetty (siirtyvät avustukset), tarkastimme, onko avustukset jaksotettu.
* Lisäksi haastattelimme \_\_\_\_\_\_\_\_\_\_\_\_\_\_ (nimeä henkilö ja asema) selvittääksemme, onko edellä mainittujen hankkeiden kustannuspaikoille kohdennettu niistä saadut tuotot ja muut hankkeelle myönnetyt avustukset.
* Selvitimme, ovatko hankkeiden kustannukset avustuspäätöksen ja avustusehtojen mukaiset, ja että yleisavustuksella katettuja kustannuksia ei ole esitetty hankeavustusten tai kohdennettujen yleisavustusten selvitysraporteilla. Tarkastimme 30 % otannalla, että samoja kustannuksia ei ole esitetty hankeavustusten/kohdennettujen yleisavustusten ja yleisavustuksen avustusselvityksillä.
* Laadimme listauksen avustuspäätöksen ja ehtojen vastaisista kustannukset (ei-hyväksyttävät kustannukset) tilikaudelta

1. **Avustuksen edelleen välittäminen**

Selvitimme, onko avustuspäätös sisältänyt oikeuden jakaa avustusta edelleen ja onko siirretyn avustuksen käyttöä koskevat sopimukset tehty avustuspäätöksen ehtojen mukaisesti:

* Tarkistimme, onko avustuksen saaja seurannut siirretyn avustuksen käyttöä ja antanut selvityksen opetus- ja kulttuuriministeriölle avustuspäätöksen ehtojen mukaisesti.
* Tarkastimme 25 % otannalla siirrettyjen avustusten käytöstä tehdyistä selvityksistä avustusehtojen toteutuminen.

1. **Muut julkiset yleisavustukset**

Selvitimme avustuksen saajan julkisten yleisavustusten euromäärän ja hyväksyttävien kustannusten euromäärän ja varmistimme, että julkiset yleisavustukset eivät ylitä hyväksyttävien kustannusten määrää.

1. **Hankinnat ja kilpailutus**

Selvitimme, onko avustuksen saaja velvollinen noudattamaan julkisia hankintoja koskevaa lainsäädäntöä (laki julkisista hankinnoista ja käyttöoikeussopimuksista 1397/2016). Tätä tarkoitusta varten suoritimme seuraavat toimenpiteet:

* Haastattelimme avustuksen saajaa\_\_\_\_\_\_\_\_\_\_\_\_\_\_\_\_ (nimeä henkilö ja asema) selvittääksemme, onko avustuksen saaja velvollinen noudattamaan hankintalainsäädäntöä.
* Selvitimme, onko avustettavassa toiminnassa ollut tilikauden aikana hankintalain kynnysarvon ylittäneitä hankintoja.
* Selvitimme edellä mainituissa kohdissa tietoomme tulleiden tavara-, palvelu- ja rakennusurakkahankintojen osalta seuraavien asiakirjojen olemassaoloa sekä tarkastimme ne: hankintailmoitus julkisten hankintojen sähköisessä ilmoituskanavassa ([www.hankintailmoitukset.fi](http://www.hankintailmoitukset.fi)), tarjouspyyntö, hankintapäätös ja hankinnasta tehty sopimus.
* Selvitimme, onko avustuksen saajalla ollut yhteensä yli 30 000 euron tavara- ja palveluhankintoja samalta toimittajalta tilikauden aikana.
* Selvitimme onko näissä hankinnoissa pyydetty tarjous vähintään kahdelta toimittajalta.

1. **Yleiskustannusten kohdistaminen avustettavalle hankkeelle**

* Haastattelimme \_\_\_\_\_\_\_\_\_\_\_\_\_\_ (nimeä henkilö ja asema) selvittääksemme hankkeille kohdistettujen yleiskustannusten kohdentamisperusteita ja onko niiden kohdistamisessa noudatettu aiheuttamisperiaatetta ja avustusehtoja.
* Selvitimme, ovatko yleiskustannukset katettu yleisavustuksella vai onko muille avustuskohteille jyvitetty OKM avustusehtojen mukaisia yleiskustannuksia.
* Selvitimme, onko yleiskustannukset kirjattu avustusehtojen mukaisesti.

**Havaintomme ja johtopäätöksemme ovat seuraavat:**

1. Kirjanpidon järjestäminen: Kohdassa 1 totesimme, että (kuvaa havainnot ja johtopäätökset)
2. Työajanseuranta ja palkkakustannukset**:** Kohdassa 2 totesimme, että (kuvaa havainnot ja johtopäätökset)
3. Muut tuotot ja kustannukset**:** Kohdassa 3 totesimme, että (kuvaa havainnot, johtopäätökset ja listaus ei hyväksyttävistä kustannuksista
4. Avustuksen edelleen välittäminen**:** Kohdassa 4 totesimme, että (kuvaa havainnot ja johtopäätökset)
5. Muut julkiset yleisavustukset: Kohdassa 5 totesimme, että
6. Hankinnat ja kilpailutusKohdassa 6 totesimme, että rahoituksen saajan johdon antamien tietojen
7. Yleiskustannusten kohdistaminen avustettavalle hankkeelle: kuvaa havainnot ja johtopäätökset

Raporttimme on tarkoitettu yksinomaan tämän raportin alussa mainittuun käyttöön, eikä sitä pidä käyttää muuhun tarkoitukseen. Tämä raportti koskee vain edellä yksilöityjä selvityslomakkeita, eikä se koske \_\_\_\_\_\_\_\_\_\_\_\_\_\_ (avustuksen saajan nimi) tilinpäätöstä kokonaisuutena.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [Paikka ja aika]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [tilintarkastusyhteisön nimi]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [Päävastuullisen tilintarkastajan nimi]

KHT/HT/JHT